अर्थ ते सारांश जनेही् सार्थक फिल्म कन्नै अपने फिल्मी कैरियर दी शुरूआत करने आह्‌ले फिल्मकार महेश भट्ट ने आक्खेआ जे चुनांऽ दे दरान साम्प्रदायिक फैलाने जां लोकें दे बश्कार साम्प्रदायिकता दा जैह्‌र फैलाने आह्‌ले लोकें दे खलाफ कड़ी कार्यवाई कीती जानी चाहिदी ते कुसै बी सूरत च उस्सी बख्शेआ नेईं जाना चाहिदा। भट ने आक्खेआ जे साढ़े देश च चुनांऽ प्रणाली दे तैह्‌त इस चाल्ली दी व्यवस्था होनी चाहिदी तां जे लोकें गी बंडने आह्‌ले ते लोकें गी इक दूए कन्नै लड़ोआने आह्‌ले ते देश च अशांति फैलाने आह्‌लें गी चुनांऽ जित्तने दा मौका नेईं थ्होई पा ते छड़े नेह् गै लोक चुने जान जेह्‌ड़े ईमानदार होन ते देश आस्तै कम्म करना चांह्‌दे होन।